**Latvijas Republikas Ministru kabineta un**

**Latvijas Pārtikas tirgotāju asociācijas**

**Sadarbības memorands**

Rīgā, 2012. gada \_\_\_. maijā

Latvijas Republikas Ministru kabinets, ko pārstāv ministru prezidents un finanšu ministrs, no vienas puses, un Latvijas Pārtikas tirgotāju asociācija, ko pārstāv tās valdes priekšsēdētājs, no otras puses, noslēdz šāda satura Sadarbības memorandu:

1. Ministru kabinets un Latvijas Pārtikas tirgotāju asociācija vienojas par nepieciešamību no 2012.gada 1.jūlija samazināt pievienotās vērtības nodokļa pamatlikmi par 1 %, lai izlīdzinātu nodokļu slogu ar kaimiņvalstīm un ierobežotu inflāciju.
2. Sadarbības memoranda mērķis ir aizsargāt un sekmēt patērētāju pirktspēju, veicot pievienotās vērtības nodokļa pamatlikmes samazināšanu.
3. Lai sasniegtu Sadarbības memoranda 2.punktā noteikto mērķi:
4. Latvijas Pārtikas tirgotāju apvienība apņemas nodrošināt, ka tās biedri cenu noteikšanā balstīsies uz jauno, samazināto pievienotās vērtības nodokļa pamatlikmi;
5. Ministru kabinets apņemas virzīt izskatīšanai Saeimā grozījumus likumā „Par pievienotās vērtības nodokli”, kas paredz samazināt pievienotās vērtības nodokļa pamatlikmi par 1 %;
6. Ministru kabinets un Latvijas Pārtikas tirgotāju asociācija aicina citas uzņēmēju organizācijas sniegt savu atbalstu Sadarbības memorandā izvirzītā mērķa īstenošanā, noslēdzot līdzīga satura vienošanos.
7. Parakstot Sadarbības memorandu, Ministru kabinets un Latvijas Pārtikas tirgotāju asociācija apņemas Sadarbības memorandā iekļautos mērķus un uzdevumus īstenot savstarpējas koleģialitātes un izpratnes gaisotnē.

\_\_\_\_\_\_\_\_\_\_\_\_\_\_\_\_

Ministru prezidents

Valdis Dombrovskis

\_\_\_\_\_\_\_\_\_\_\_\_\_\_\_\_

Finanšu ministra p.i.

labklājības ministre

Ilze Viņķele

\_\_\_\_\_\_\_\_\_\_\_\_\_\_\_\_

Latvijas Pārtikas tirgotāju asociācijas

valdes priekšsēdētājs

Valdis Turlais

Finanšu ministra vietā –

labklājības ministre I.Viņķele

14.05.2012 10:45

228

J.Salmiņa,

67095517, jana.salmina@fm.gov.lv